**POZIV NA DODJELU BESPOVRATNIH SREDSTAVA**

**DOKAZIVANJE INOVATIVNOG KONCEPTA – Drugi Poziv**

**(*referentni broj: C3.2.R3-I1.05)***

**PRILOG 8.**

**METODOLOGIJA IZRAČUNA STANDARDNE VELIČINE JEDINIČNOG TROŠKA ZA PODUZEĆA I PRIVATNE ISTRAŽIVAČKE ORGANIZACIJE**

Ovaj dokument pojašnjava metodologiju primjene pojednostavljene metode financiranja, odnosno izračuna standardne veličine jediničnog troška osoblja za poduzeća i privatne istraživačke organizacije. Izračun za postojeće zaposlenike i novozaposlene vrši se na način opisan u nastavku.

**Upute vezane uz upis troška osoblja u sustav eNPOO nalaze se na kraju dokumenta.**

U slučaju odabira projektnog prijedloga za financiranje, a prije potpisa Ugovora o dodjeli bespovratnih sredstava, potrebno je dostaviti sljedeće popratne dokumente:

1. Dokumenti (akti) temeljem kojih se utvrđuje iznos bruto plaće - ugovor/i o radu i pripadajući dodaci ugovoru o radu;
2. Platne liste (IP1 obrazac) za razdoblje od 12 uzastopnih punih mjeseci koji prethode projektnom prijedlogu.
3. Potvrda Porezne uprave prijavitelja (ako je primjenjivo) o ispunjenju obveze plaćanja dospjelih poreznih obveza i obveza za mirovinsko i zdravstveno osiguranje ne starija od 30 (trideset) dana od datuma predaje projektnog prijedloga.

**Troškovi osoblja** (bruto 2) zaposlenih kod prijavitelja i novozaposlenih koji će raditi na provedbi projekta izračunavaju se na način da se zadnji dokumentirani godišnji bruto iznos troškova plaća osoblja podijeli s 1720 sati za osobe koje rade u punom radnom vremenu ili odgovarajućim razmjernim brojem sati od 1720 za osobe koje rade u nepunom radnom vremenu (npr. ukoliko je osoba zaposlena na nepuno radno vrijeme od 4 sata dnevno, izračun troškova se vrši na način da se dokumentirani godišnji bruto 2 iznos troškova plaća djelatnika podijeli s 860 sati; 1720\*50% radnog vremena). Ukupni broj sati prijavljen po osobi za određenu godinu provedbe projekta ne smije prelaziti broj sati upotrijebljen pri izračunu te satnice.

1.1. **Postojeći zaposleni**, za radno mjesto na kojem je djelatnik zaposlen kod prijavitelja u mjesecu koji prethodi mjesecu predaje projektnog prijedloga, bruto iznos temeljen je na stvarnoj plaći tog radnog mjesta:

a) za radno mjesto na kojem postoji djelatnik koji je bio zaposlen kod prijavitelja zadnjih 12 uzastopnih punih mjeseci koji prethode mjesecu u kojem se podnosi projektni prijedlog, bruto iznos temeljen je na stvarnoj plaći tog radnog mjesta;

b) za radno mjesto na kojem postoji djelatnik koji je bio zaposlen kod prijavitelja kraće od 12 uzastopnih punih mjeseci koji prethode mjesecu u kojem se podnosi projektni prijedlog te sa čijim se platnim listama može dokazati trošak bruto plaće izračun će se izvesti iz dostupnih zabilježenih bruto iznosa troškova zapošljavanja tog djelatnika za mjesece u kojima je djelatnik radio kod prijavitelja za mjesece koji prethode mjesecu u kojem se podnosi projektni prijedlog, koji se onda propisno prilagođuju za razdoblje od 12 mjeseci.

1.2. **Novozaposleni**, godišnji bruto iznosi troškova plaća izračunavaju se:

a) za novozaposlene osobe godišnji bruto iznosi troškova plaća izračunavaju se na temelju dokumentiranih podataka o visini plaće drugog zaposlenog osoblja raspoređenog na isto ili slično radno mjesto, a čiji su zadnji godišnji troškovi dostupni za referentno razdoblje odnosno za 12 uzastopnih mjeseci koji prethode projektnom prijedlogu;

b) isključivo u slučaju kada kod prijavitelja niti jedna od zaposlenih osoba nije raspoređena na isto ili slično radno mjesto koje bi odgovaralo radnom mjestu novozaposlene osobe, izračun se vrši temeljem podataka Državnog zavoda za statistiku o bruto 1 prosjeku plaća za dvanaest mjeseci u razdoblju od siječnja do prosinca 2021., dostupnih u tablici u nastavku. Iz tablice se odabire trošak sata rada za ono područje NKD-a 2007 koje je relevantno za radno mjesto djelatnika koji će izravno raditi na projektu, te je navedeni iznos potrebno pomnožiti s planiranim brojem sati osoblja koje će izravno raditi na projektu. Ukoliko djelatnik radi na više vrsta poslova, satnica se računa po djelatnosti na koju se odnosi najveći broj radnih sati djelatnika, te je tako izračunata satnica fiksna za cijelo vrijeme provedbe projekta.

Pri izračunu standardne veličine jediničnog troška koristi se bruto 2 plaća koja uključuje bruto 1 plaću i obvezne doprinose na plaću. Naknade i dodaci na plaću (npr. putni trošak, jubilarna nagrada, dar za djecu, regres, božićnica i dr.) nisu prihvatljivi pri izračunu bruto 2 plaće.

|  |  |  |  |  |  |
| --- | --- | --- | --- | --- | --- |
|  |  | 1 | 2 | 3 | 4 |
|  |  | Bruto 1 prosjek za 12 mjeseci (I.2021-XII.2021) (EUR) | Doprinosi (koeficijent 1,165) | Bruto 2 (EUR)  (1\*2) | Sat rada na osnovu bruto 2 (EUR)  (3\*12)/1720 |
| **Ukupno** |  | 1.274,01 | 1,165 | 1.484,22 | 10,36 |
| **A** | **Poljoprivreda, šumarstvo i ribarstvo** | 1.054,88 | 1,165 | 1.228,94 | 8,57 |
| 01 | Biljna i stočarska proizvodnja, lovstvo i uslužne djelatnosti povezane s njima | 975,91 | 1,165 | 1.136,94 | 7,93 |
| 02 | Šumarstvo i sječa drva | 1.160,26 | 1,165 | 1.351,71 | 9,43 |
| 03 | Ribarstvo | 1.103,59 | 1,165 | 1.285,68 | 8,97 |
| **B** | **Rudarstvo i vađenje** | 1.490,88 | 1,165 | 1.736,87 | 12,12 |
| 06 | Vađenje sirove nafte i prirodnog plina | 2.169,62 | 1,165 | 2.527,61 | 17,63 |
| 08 | Ostalo rudarstvo i vađenje | 1.237,24 | 1,165 | 1.441,39 | 10,06 |
| 09 | Pomoćne uslužne djelatnosti u rudarstvu | 1.563,08 | 1,165 | 1.820,98 | 12,70 |
| **C** | **Prerađivačka industrija** | 1.160,66 | 1,165 | 1.352,17 | 9,43 |
| 10 | Proizvodnja prehrambenih proizvoda | 1.037,10 | 1,165 | 1.208,22 | 8,43 |
| 11 | Proizvodnja pića | 1.444,56 | 1,165 | 1.682,91 | 11,74 |
| 12 | Proizvodnja duhanskih proizvoda | 1.830,91 | 1,165 | 2.133,01 | 14,88 |
| 13 | Proizvodnja tekstila | 909,28 | 1,165 | 1.059,32 | 7,39 |
| 14 | Proizvodnja odjeće | 745,77 | 1,165 | 868,82 | 6,06 |
| 15 | Proizvodnja kože i srodnih proizvoda | 785,85 | 1,165 | 915,52 | 6,39 |
| 16 | Prerada drva i proizvoda od drva i pluta, osim namještaja; proizvodnja proizvoda od slame i pletarskih materijala | 908,75 | 1,165 | 1.058,70 | 7,39 |
| 17 | Proizvodnja papira i proizvoda od papira | 1.148,19 | 1,165 | 1.337,64 | 9,33 |
| 18 | Tiskanje i umnožavanje snimljenih zapisa | 1.166,63 | 1,165 | 1.359,13 | 9,48 |
| 19 | Proizvodnja koksa i rafiniranih naftnih proizvoda | 2.207,98 | 1,165 | 2.572,29 | 17,95 |
| 20 | Proizvodnja kemikalija i kemijskih proizvoda | 1.232,33 | 1,165 | 1.435,67 | 10,02 |
| 21 | Proizvodnja osnovnih farmaceutskih proizvoda i farmaceutskih pripravaka | 2.137,10 | 1,165 | 2.489,72 | 17,37 |
| 22 | Proizvodnja proizvoda od gume i plastike | 1.017,59 | 1,165 | 1.185,49 | 8,27 |
| 23 | Proizvodnja ostalih nemetalnih mineralnih proizvoda | 1.274,67 | 1,165 | 1.484,99 | 10,36 |
| 24 | Proizvodnja metala | 1.087,80 | 1,165 | 1.267,28 | 8,84 |
| 25 | Proizvodnja gotovih metalnih proizvoda, osim strojeva i opreme | 1.135,31 | 1,165 | 1.322,64 | 9,23 |
| 26 | Proizvodnja računala te elektroničkih i optičkih proizvoda | 1.430,09 | 1,165 | 1.666,05 | 11,62 |
| 27 | Proizvodnja električne opreme | 1.447,74 | 1,165 | 1.686,62 | 11,77 |
| 28 | Proizvodnja strojeva i uređaja, d. n. | 1.317,27 | 1,165 | 1.534,62 | 10,71 |
| 29 | Proizvodnja motornih vozila, prikolica i poluprikolica | 1.076,25 | 1,165 | 1.253,83 | 8,75 |
| 30 | Proizvodnja ostalih prijevoznih sredstava | 1.183,49 | 1,165 | 1.378,77 | 9,62 |
| 31 | Proizvodnja namještaja | 937,42 | 1,165 | 1.092,10 | 7,62 |
| 32 | Ostala prerađivačka industrija | 962,51 | 1,165 | 1.121,32 | 7,82 |
| 33 | Popravak i instaliranje strojeva i opreme | 1.599,31 | 1,165 | 1.863,20 | 13,00 |
| **D** | **Opskrba električnom energijom, plinom, parom i klimatizacija** | 1.628,77 | 1,165 | 1.897,52 | 13,24 |
| 35 | Opskrba električnom energijom, plinom, parom i klimatizacija | 1.628,77 | 1,165 | 1.897,52 | 13,24 |
| **E** | **Opskrba vodom; uklanjanje otpadnih voda, gospodarenje otpadom te djelatnosti sanacije okoliša** | 1.122,44 | 1,165 | 1.307,64 | 9,12 |
| 36 | Skupljanje, pročišćavanje i opskrba vodom | 1.214,55 | 1,165 | 1.414,95 | 9,87 |
| 37 | Uklanjanje otpadnih voda | 1.367,44 | 1,165 | 1.593,07 | 11,11 |
| 38 | Skupljanje otpada, djelatnosti obrade i zbrinjavanja otpada; oporaba materijala | 1.037,10 | 1,165 | 1.208,22 | 8,43 |
| 39 | Djelatnosti sanacije okoliša te ostale djelatnosti gospodarenja otpadom | 1.423,72 | 1,165 | 1.658,63 | 11,57 |
| **F** | **Građevinarstvo** | 1.004,71 | 1,165 | 1.170,49 | 8,17 |
| 41 | Gradnja zgrada | 901,72 | 1,165 | 1.050,50 | 7,33 |
| 42 | Gradnja građevina niskogradnje | 1.252,51 | 1,165 | 1.459,17 | 10,18 |
| 43 | Specijalizirane građevinske djelatnosti | 951,36 | 1,165 | 1.108,33 | 7,73 |
| **G** | **Trgovina na veliko i na malo; popravak motornih vozila i motocikla** | 1.137,04 | 1,165 | 1.324,65 | 9,24 |
| 45 | Trgovina na veliko i na malo motornim vozilima i motociklima; popravak motornih vozila i motocikla | 1.181,10 | 1,165 | 1.375,98 | 9,60 |
| 46 | Trgovina na veliko, osim trgovine motornim vozilima i motociklima | 1.344,22 | 1,165 | 1.566,01 | 10,93 |
| 47 | Trgovina na malo, osim trgovine motornim vozilima i motociklima | 997,54 | 1,165 | 1.162,14 | 8,11 |
| **H** | **Prijevoz i skladištenje** | 1.199,95 | 1,165 | 1.397,94 | 9,75 |
| 49 | Kopneni prijevoz i cjevovodni transport | 1.081,69 | 1,165 | 1.260,17 | 8,79 |
| 50 | Vodeni prijevoz | 1.275,60 | 1,165 | 1.486,07 | 10,37 |
| 51 | Zračni prijevoz | 1.913,73 | 1,165 | 2.229,50 | 15,55 |
| 52 | Skladištenje i prateće djelatnosti u prijevozu | 1.443,49 | 1,165 | 1.681,67 | 11,73 |
| 53 | Poštanske i kurirske djelatnosti | 986,13 | 1,165 | 1.148,84 | 8,02 |
| **I** | **Djelatnosti pružanja smještaja te pripreme i usluživanja hrane** | 968,35 | 1,165 | 1.128,12 | 7,87 |
| 55 | Smještaj | 1.143,54 | 1,165 | 1.332,22 | 9,29 |
| 56 | Djelatnost pripreme i usluživanja hrane i pića | 796,20 | 1,165 | 927,58 | 6,47 |
| **J** | **Informacije i komunikacije** | 1.850,95 | 1,165 | 2.156,36 | 15,04 |
| 58 | Izdavačke djelatnosti | 1.411,51 | 1,165 | 1.644,41 | 11,47 |
| 59 | Proizvodnja filmova, videofilmova i televizijskog programa, djelatnosti snimanja zvučnih zapisa i izdavanja glazbenih zapisa | 1.161,19 | 1,165 | 1.352,79 | 9,44 |
| 60 | Emitiranje programa | 1.395,98 | 1,165 | 1.626,31 | 11,35 |
| 61 | Telekomunikacije | 1.872,59 | 1,165 | 2.181,56 | 15,22 |
| 62 | Računalno programiranje, savjetovanje i djelatnosti povezane s njima | 2.020,70 | 1,165 | 2.354,12 | 16,42 |
| 63 | Informacijske uslužne djelatnosti | 2.055,21 | 1,165 | 2.394,32 | 16,70 |
| **K** | **Financijske djelatnosti i djelatnosti osiguranja** | 1.835,29 | 1,165 | 2.138,11 | 14,92 |
| 64 | Financijske uslužne djelatnosti, osim osiguranja i mirovinskih fondova | 2.018,18 | 1,165 | 2.351,18 | 16,40 |
| 65 | Osiguranje, reosiguranje i mirovinski fondovi, osim obveznoga socijalnog osiguranja | 1.722,74 | 1,165 | 2.006,99 | 14,00 |
| 66 | Pomoćne djelatnosti kod financijskih usluga i djelatnosti osiguranja | 1.390,27 | 1,165 | 1.619,67 | 11,30 |
| **L** | **Poslovanje nekretninama** | 1.192,91 | 1,165 | 1.389,74 | 9,70 |
| 68 | Poslovanje nekretninama | 1.192,91 | 1,165 | 1.389,74 | 9,70 |
| **M** | **Stručne, znanstvene i tehničke djelatnosti** | 1.448,14 | 1,165 | 1.687,08 | 11,77 |
| 69 | Pravne i računovodstvene djelatnosti | 1.144,60 | 1,165 | 1.333,46 | 9,30 |
| 70 | Upravljačke djelatnosti; savjetovanje u vezi s upravljanjem | 1.432,21 | 1,165 | 1.668,53 | 11,64 |
| 71 | Arhitektonske djelatnosti i inženjerstvo; tehničko ispitivanje i analiza | 1.425,04 | 1,165 | 1.660,18 | 11,58 |
| 72 | Znanstveno istraživanje i razvoj | 2.022,03 | 1,165 | 2.355,67 | 16,43 |
| 73 | Promidžba (reklama i propaganda) i istraživanje tržišta | 1.830,78 | 1,165 | 2.132,86 | 14,88 |
| 74 | Ostale stručne, znanstvene i tehničke djelatnosti | 1.206,85 | 1,165 | 1.405,98 | 9,81 |
| 75 | Veterinarske djelatnosti | 1.156,81 | 1,165 | 1.347,69 | 9,40 |
| **N** | **Administrativne i pomoćne uslužne djelatnosti** | 929,99 | 1,165 | 1.083,44 | 7,56 |
| 77 | Djelatnosti iznajmljivanja i davanja u zakup (leasing) | 1.178,31 | 1,165 | 1.372,73 | 9,58 |
| 78 | Djelatnosti zapošljavanja | 964,76 | 1,165 | 1.123,95 | 7,84 |
| 79 | Putničke agencije, organizatori putovanja (turoperatori) i ostale rezervacijske usluge te djelatnosti povezane s njima | 1.006,04 | 1,165 | 1.172,04 | 8,18 |
| 80 | Zaštitne i istražne djelatnosti | 763,95 | 1,165 | 890,00 | 6,21 |
| 81 | Usluge u vezi s upravljanjem i održavanjem zgrada te djelatnosti uređenja i održavanja krajolika | 828,85 | 1,165 | 965,61 | 6,74 |
| 82 | Uredske administrativne i pomoćne djelatnosti te ostale poslovne pomoćne djelatnosti | 1.178,98 | 1,165 | 1.373,51 | 9,58 |
| **O** | **Javna uprava i obrana; obvezno socijalno osiguranje** | 1.491,94 | 1,165 | 1.738,11 | 12,13 |
| 84 | Javna uprava i obrana; obvezno socijalno osiguranje | 1.491,94 | 1,165 | 1.738,11 | 12,13 |
| **P** | **Obrazovanje** | 1.394,65 | 1,165 | 1.624,77 | 11,34 |
| 85 | Obrazovanje | 1.394,65 | 1,165 | 1.624,77 | 11,34 |
| **Q** | **Djelatnosti zdravstvene zaštite i socijalne skrbi** | 1.594,93 | 1,165 | 1.858,09 | 12,96 |
| 86 | Djelatnosti zdravstvene zaštite | 1.745,30 | 1,165 | 2.033,28 | 14,19 |
| 87 | Djelatnosti socijalne skrbi sa smještajem | 1.053,69 | 1,165 | 1.227,54 | 8,56 |
| 88 | Djelatnosti socijalne skrbi bez smještaja | 1.060,85 | 1,165 | 1.235,89 | 8,62 |
| **R** | **Umjetnost, zabava i rekreacija** | 1.176,59 | 1,165 | 1.370,72 | 9,56 |
| 90 | Kreativne, umjetničke i zabavne djelatnosti | 1.306,66 | 1,165 | 1.522,25 | 10,62 |
| 91 | Knjižnice, arhivi, muzeji i ostale kulturne djelatnosti | 1.270,95 | 1,165 | 1.480,66 | 10,33 |
| 92 | Djelatnosti kockanja i klađenja | 1.073,06 | 1,165 | 1.250,12 | 8,72 |
| 93 | Sportske djelatnosti te zabavne i rekreacijske djelatnosti | 1.126,15 | 1,165 | 1.311,97 | 9,15 |
| **S** | **Ostale uslužne djelatnosti** | 991,70 | 1,165 | 1.155,34 | 8,06 |
| 94 | Djelatnosti članskih organizacija | 1.127,61 | 1,165 | 1.313,67 | 9,17 |
| 95 | Popravak računala i predmeta za osobnu uporabu i kućanstvo | 1.010,29 | 1,165 | 1.176,98 | 8,21 |
| 96 | Ostale osobne uslužne djelatnosti | 787,58 | 1,165 | 917,53 | 6,40 |

***UPUTE VEZANE UZ UPIS TROŠKA OSOBLJA U SUSTAV eNPOO***

Unutar prozora „**Proračun“**, stavka „Aktivnost s analizom troška“ potrebno je iz padajućeg prozora odabrati izbor „15% za neizravne troškove“.

Unutar stavke „Standardna veličina jediničnog troška“ prijavitelj je obavezan za sve **troškove osoblja** odabrati opciju DA i nakon toga odabrati „+ Dodaj“ koji se nalazi s desne strane.

*Predlažemo korisnicima da ne izabiru ponuđene SVJT opcije, već da se vode izračunom za novozaposlene osobe koji se nalazi u ovom Prilogu te kroz opciju „+ Dodaj“ navedu izračun za pojedinu osobu za koju se trošak iskazuje.*

Odabirom **„+ Dodaj“** prijavitelju se otvara dodatni prozor unutar kojeg prijavitelj treba upisati slijedeće informacije:

Unutar stavke „Naziv stavke troška“ prijavitelj treba unijeti ime i prezime osobe za koju potražuje sredstva (za postojeće zaposlene osobe) ili oznaku npr.  Istraživač 1 (za novozaposlene osobe). Unutar stavke „Iznos po jedinici (EUR)\*“ prijavitelj treba unijeti vrijednost rada za jedan sat za osobu za koju potražuje sredstva. Unutar stavke „Definicija jedinice\*“ prijavitelj treba objasniti na koji način je došao do izračuna vrijednosti rada za jedan sat za navedenu osobu. Kad se popune sva polja potrebno kliknuti u donjem lijevom kutu prozora „Potvrdi kako bi se navedeni trošak prikazao na popisu unutar stavke „Standardna veličina jediničnog troška“.

Kako bi se navedeni trošak za osobu prikazao u proračunu prijavitelj treba unutar stavke **„Aktivnost proračuna“** u desnom kutu kliknuti „+ Dodaj“.

Odabirom „+ Dodaj“ otvara se novi prozor unutar kojeg prijavitelj pod stavkom „Vrsta troška“ odabire **„Standardna veličina jediničnog troška“**. U padajućem izborniku pod stavkom „Naziv“ izlistavaju se svi troškovi koji su navedeni pod stavkom „Standardna veličina jediničnog troška“ i prijavitelj izabire trošak koji je ranije sam nadodao u navedenu listu. Pod stavkom „Nositelj troška“ prijavitelj izabire s padajućeg izbornika ispravnu opciju i zatim pod stavkom „Opis“ treba se upisati opis navedenog troška. Pod  stavkom „broj jedinica“ prijavitelj treba upisati broj sati koje će navedena osoba raditi na aktivnosti koja je vezana uz navedeni trošak. Sustav automatski popunjava vrijednost rada za jedan sat sukladno ranije unesenim podacima.

Prijavitelj također mora izabrati kategoriju financiranja iz padajućeg izbornika i na kraju pod stavkom „Vrsta troška u sustavu financiranja primjenom fiksne stope“ potrebno je izabrati opciju „Izravni troškovi osoblja“ te nakon toga kliknuti „potvrdi“ koji se nalazi u lijevom kutu.

Nakon toga navedeni trošak treba biti prikazan u tablici aktivnosti proračuna unutar koje se automatski izračunava trošak osoblja (vrijednost sata rada \* broj jedinica). Za svaki trošak osoblja se **automatski izračunava i neizravni trošak** koji se automatski pripisuje ukupnoj vrijednosti aktivnosti te je vidljiv u posebnoj tablici „Fiksna stopa“ koja je vidljiva na dnu stranice.

Napominjemo kako prijavitelji **ne upisuju „Neizravni trošak“** u sustav niti za njega samostalno izračunavaju vrijednost i da će tako upisan trošak biti neprihvatljiv te da samim time prijavitelj sam snosi odgovornost za isti.